Spider-Man: Homecoming
„Spider-Man: Homecoming“ (oʻzbekcha manbalarda „Oʻrgimchak odam: Uyga qaytish“ oʻlaroq maʼlum) — 2017-yilda chiqarilgan superqahramonlik filmi. „Marvel kinematografiya koinoti“ (MKK) mediafranshizasidagi oʻn oltinchi kinokartina. Marvel Comics komikslaridagi Oʻrgimchak odam personajiga asoslangan. Marvel Studios kinostudiyasi tomonidan ishlangan, Sony Pictures Releasing tomonidan esa tarqatilgan. Filmga Jon Watts rejissyorlik qilgan. Bosh rollarni Tom Holland, Michael Keaton, Jon Favreau, Gwyneth Paltrow, Zendaya, Donald Glover, Jacob Batalon, Laura Harrier, Tony Revolori, Bokeem Woodbine, Tyne Daly, Marisa Tomei va Robert Downey Jr. ijro etgan. Film premyerasi 2017-yilning 28-iyunida Gollivudda boʻlib oʻtgan. Umumjahon boʻylab kinoprokatlarda $880 million mablagʻ toʻplab, 2017-yilning oltinchi eng kassabop filmiga aylangan. Filmning ikkita sikveli bor: „Spider-Man: Far From Home“ (2019) va „Spider-Man: No Way Home“ (2021).